  Майя Бывальцева 1 номеро элькун эмъюртысь перинатальной центр 10 ар тырмонзэ пусйиз. Со дыр ӵоже отын 38 сюрс нылпиос вордскизы, со пӧлын 933 кыктоос но 32 куиньмоос. Со сярысь журналистъёслы эмъюртлэн валтӥсь эмчиез Александр Шаклеин ивортӥз. Вож нуныос пӧлысь 290-эз 500-999 граммъем вордскизы. Соосты реанимацияя но патологияя ёзэтын утялтӥзы Улэп кылемъёслэсь лыдзэс ми та дыр ӵоже 95 процентозь вуттӥмы. Милям акушеръёсты секыт учыръёсты туала амалъёсъя нуыны дышизы Наталья Попова, 1 номеро элькун эмъюртысь педиатрия юрттэтъя кивалтӥсьЦентре быдэс элькунысь нылпизэс секытэн нуллӥсь нылкышноосты куто. Соослы но пиналъёссылы юрттэт сётыны луонлыкъёс ялан будо. Со понна нылпи ваён юртэ вылӥ технологиосъя юрттэт сётон тӥрлык басьтӥзы. Озьы ик перинатальной центрын нылпи вайыны малпасьёслы визь-кенеш сёто, нылпи кылдонтэмлыкез эмъяло, ЭКО ортчыто. Центрлэн котырес лыдпусаз, 22-тӥ тулыспалэ, 10 пиналъёс вордскизы: 6 пиос но 4 нылъёс.  Тегъёс: Тазалык Ижкар нылпиос Удмуртия эмъяськонниос  